‘যত কান্ড কলকাতাতেই’ ছবির প্রচারে কেন আবির নেই! ক্ষোভ প্রকাশ পরিচালক অনীকের

কলকাতা: জনপ্রিয় পরিচালক অনীক দত্ত(Anik Dutta)র আসন্ন পূজোর ছবি ‘যত কাণ্ড কলকাতাতেই'(Joto Kando Kolkatatei) প্রচার নিয়ে যথেষ্ট জল ঘোলা হচ্ছে। সম্প্রতি সাংবাদিক বৈঠক করে ছবির পরিচালক এবং প্রযোজক ফিরদৌসুল হাসান(Firdausul Hasan) ক্ষোভ উগরে দিয়েছেন। তাদের ক্ষোভের কারণ ছবির প্রধান অভিনেতা আবীর চট্টোপাধ্যায়(Abir Chattopadhya) প্রচারে থাকছেন না কেন! তাদের অভিমত ‘ছবির চেয়ে কি অভিনেতা বড়!’ পরিচালক অনীক দত্ত বলেন ‘রক্তবীজ ২'(Raktabeej2) এর ট্রেলার এবং গান দেখেছি। আমাদের ছবির সঙ্গে কোন মিল নেই। দুটি একেবারে আলাদা।

আরও পড়ুন:শরৎচন্দ্রের উপন্যাস নিয়ে নতুন সিনেমা সৃজিতের

প্রসঙ্গত, দুটি ছবিতেই মুখ্য চরিত্রে রয়েছেন আবির চট্টোপাধ্যায়। এই দুটি ছবি পুজোয় মুক্তি পাবে। কাজেই স্বাভাবিক কারণেই প্রশ্ন উঠেছিল দুটি ছবির প্রচারে একসঙ্গে আবির কিভাবে উপস্থিত থাকবেন! গতকালের সাংবাদিক বৈঠকে আবির উপস্থিত না থাকায় বিতর্ক আরো জোরালো হয়েছে আরো জোরালো হয়েছে। গুঞ্জন উঠেছে তবে কি আবির ‘রক্তবীজ ২’ ছবির সঙ্গে চুক্তিবদ্ধ থাকায়, অন্য ছবিটির প্রচারে আসতে পারছেন না! নাকি পিছনে অন্য কোন কারণ আছে!

অভিনেতা আবির চট্টোপাধ্যায় আত্মপক্ষ সমর্থন করে জানিয়েছেন যে অতীতে এমন অনেকবার হয়েছে যে একই দিনে আমার দুটি ছবি একসঙ্গে মুক্তি পেয়েছে। কিন্তু এবার আমি অনুরোধ করেছিলাম যে পূজোতে আমার দুটি ছবি যাতে মুক্তি না পায় তাতে আমার দর্শকরা বিভক্ত হয়ে যায়। আমার নিজের খুব খারাপ লাগে। ‘রক্তবীজ ২’ এর ক্ষেত্রে আমি বলতে পারি যে গতবছর থেকেই জানা ছিল যে আসন্ন পুজোতে এটি মুক্তি পাবে। তখন আমার সঙ্গে ওদের চুক্তি হয়েছিল। তাহলে আমাকে প্রশ্নর মুখোমুখি দাঁড়াতে হচ্ছে কেন!
তখন আমি কি করে জানব যে যত কাণ্ড কলকাতাতেই ছবির মুক্তি পুজোতেই হবে! পুজোতে যাতে না হয় সেজন্য অনুরোধ জানিয়েছিলাম। আমি নিজে প্রযোজক হাসান দাকে অনুরোধ করেছিলাম প্লিজ পুজোতে ছবিটি মুক্তি দিও না। আমি ‘রক্তবীজ ২’এর সঙ্গে চুক্তিবদ্ধ।

দেখুন অন্য খবর:

The post ‘যত কান্ড কলকাতাতেই’ ছবির প্রচারে কেন আবির নেই! ক্ষোভ প্রকাশ পরিচালক অনীকের first appeared on KolkataTV.